**МЕСЕЧЕН ИНФОРМАЦИОНЕН БЮЛЕТИН ЗА ДЕЛА С ОБЩЕСТВЕН ИНТЕРЕС**

**01.07.2020 г.**

**НОХД № 1472/2020 г. – 11.15 часа – разпоредително заседание**

Подсъдимата по делото е привлечена към наказателна отговорност за това, че на 19.09.2018 г. в село на територията на община Стара Загора причинила лека телесна повреда на учителка от Общообразователното училище в същото село при изпълнение на службата й – престъпление по чл.131, ал.2, т.4 във връзка с чл.130, ал.2 от НК.

**02.07.2020 г.**

**НОХД № 574/2020 г. – 10.30 часа**

Срещу подсъдимия по делото е повдигнато обвинение за това, че на 18.11.2016 г. в град Стара Загора, при управление на автобус, е нарушил правилата за движение по пътищата, визирани в Закона за движението по пътищата, а именно: чл.38, ал.3 от ЗДвП и по непредпазливост е причинил двустепенна средна телесна повреда на 16-годишен младеж, като след деянието е направил всичко зависещо от него за оказване помощ на пострадалия – престъпление по чл.343а, ал.1, б.„а“, предложение второ вр. чл.343, ал.1, б.„б”, предложение второ вр. чл.342, ал.1 от НК.

**НОХД № 306/2020 г. – 13.20 часа – разпоредително заседание**

Спрямо подсъдимия са повдигнати две обвинения, а именно, че:

на 22.08.2018 г. в гр. Стара Загора е извършил непристойни действия, грубо нарушаващи обществения ред и изразяващи явно неуважение към обществото - на публично място отправил обидни реплики към жена, на която нанесъл удари с юмруци по тила и ухото, нанесъл удари с юмрук по лицето, ушил и съборил на земята, ритал по тялото и главата мъж и хвърлил на земята мобилния му телефон, като по своето съдържание деянието се отличава с изключителна дързост – престъпление по чл.325, ал.2 вр. ал.1 от НК;

на 22.08.2018 г. в гр. Стара Загора е повредил противозаконно чужда движима вещ - мобилен телефон, собственост на пострадалия – престъпление по чл. 216, ал.1 от НК.

**07.07.2020 г.**

**НОХД № 672/2020 г. – 10.30 часа**

Подсъдимият по делото е привлечен към наказателна отговорност за това, че на 06.12.2018 г. в гр. Стара Загора, в съучастие с неустановено лице, като помагач, с цел да набави за себе си и за другиго имотна облага, подпомогнал неустановеното лице да поддържа заблуждение у семейство относно обстоятелството, че с тях се е свързал полицейски служител и органите на Министерство на вътрешни работи спешно се нуждаят от съдействието им, за да заловят лица, извършващи измами, които възнамеряват да изтеглят спестяванията им от банковите им сметки, и с това да причини на мъжа и жената имотна вреда в общ размер на 49 000 лева, като причинената вреда е в големи размери – престъпление по чл.210, ал. 1, т. 5, вр. чл. 209, ал. 1, вр. чл. 20, ал. 4, вр. ал. 1 от НК.

**НОХД № 1051/2020 г. – 11.30 часа – разпоредително заседание**

На подсъдимия е повдигнато обвинение за това, че на 18.03.2020 г. в гр. Стара Загора, без надлежно разрешително, държал високорисково наркотично вещество – метамфетамин на стойност 76,00 лева – престъпление по чл. 354а, ал. 3, т. 1 НК.

**НОХД № 3138/2018 г. – 14.00 часа**

Спрямо подсъдимия по делото е повдигнато обвинение за това, че на 27.03.2018 год. в гр.Стара Загора управлявал лек автомобил, след употреба на наркотично вещество – амфетамин, установено с техническо средство „Дрегер Дръг тест 5000” – престъпление по чл.343б, ал.3 от НК.

**08.07.2020 г.**

**НОХД № 145/2020 г. – 10.00 часа – разпоредително заседание**

Спрямо подсъдимия по делото са повдигнати две обвинения, а именно, че:

на 30.09.2019 г. в село в община Стара Загора е управлявал лек автомобил с концентрация на алкохол в кръвта си над 0,5 на хиляда, а именно 1,64 на хиляда, установено по надлежния ред с техническо средство - „Алкотест Дрегер 7510“, след като е осъден с влязла в сила присъда за шофиране след употреба на алкохол – престъпление по чл.343б, ал.2 от НК;

на 30.09.2019 г. в същото село е управлявал лекия автомобил без съответното свидетелство за управление на МПС в едногодишен срок от наказването му по административен ред за същото по вид деяние – престъпление по чл.343в, ал.2 от НК.

Подсъдимият е с постоянна мярка за неотклонение „Задържане под стража“.

**НОХД № 926/2020 г. – 15.00 часа – разпоредително заседание**

Срещу подсъдимия е повдигнато обвинение за това, че на 24.04.2019 г. в гр. Стара Загора, в условията на продължавано престъпление, повредил противозаконно чужди движими вещи – моторни превозни средства (повредата по автомобилите се изразява в счупване на патрона на предна врата, скъсване на уплътнението на предна врата и счупване на стъклото на предна врата) – престъпление по чл.216, ал.1 вр. чл.26, ал.1 от НК.

**НОХД № 867/2020 г. – 15.30 часа – разпоредително заседание**

Подсъдимият по делото е предаден на съд за това, че в периода от 11.07.2019 г. до 11.08.2019 г. в гр. Стара Загора, в условията на продължавано престъпление и опасен рецидив, представяйки се за длъжностно лице, с цел да набави за себе си имотна облага, възбудил и поддържал у пострадалата заблуждение относно обстоятелствата, че ще й съдейства чрез началника си - генерал Калин Иванов да бъде назначена на работа в Държавна агенция „Национална сигурност“ /„ДАНС“/; че следва да бъдат предоставени необходимите парични средства от нея за заплащане на всички задължителни такси и гаранции за започването й на работа в „ДАНС“; че е ранен по време на служебна операция, в която е участвал в качеството си на служител на „ДАНС“ и спешно са му необходими парични средства за заплащане на предстояща операция на крака му, струваща 15 000 лв.; че са му необходими и парични средства за заплащане на антибиотични медикаменти и с това й била причинена имотна вреда в общ размер на 14 835 лева – престъпление по чл.211 вр. чл 210, ал. 1, т. 1 вр. чл. 209, ал.1 вр. чл.29, ал.1, б „а“ и б.„б“ вр. чл.26, ал. 1 от НК.

**09.07.2020 г.**

**НОХД № 440/2020 г. – 14.00 часа – разпоредително заседание**

Подсъдимият по делото е привлечен към наказателна отговорност за това, че на 01.02.2020 г. в град Стара Загора управлявал лек автомобил след употреба на наркотични вещества – кокаин, метамфетамин и амфетамин, установени по надлежния ред с техническо средство „Дръг тест 5000“ – престъпление по чл. 343б, ал. 3 от НК.

**13.07.2020 г.**

**НОХД № 2840/2019 г. – 14.00 часа – разпоредително заседание**

Като подсъдими по делото са привлечени две лица.

Спрямо единия подсъдим по делото е повдигнато обвинение за това, че през периода от 19.06.2019 г. до 20.06.2019 г. в село в област Стара Загора, в условията на продължавано престъпление, сам и в съучастие с другия подсъдим, като извършител, отнел чужди движими вещи на обща стойност 1672,46 лева, без съгласието на собствениците, с намерение противозаконно да ги присвои, като престъплението е извършено в условията на опасен рецидив по смисъла на чл.29, ал.1, б.„а“ от НК **-** престъпление по чл.196, ал.1, т.1, вр. чл.194, ал.1, вр. чл.26, ал.1, вр. чл.20, ал.2, вр. чл.29, ал.1, б.„а“ от НК. Подсъдимият е с мярка за неотклонение „задържане под стража“.

Другият подсъдим е привлечен към наказателна отговорност за това, че на 20.06.2019 г. в село в област Стара Загора, в съучастие, отнел чужди движими вещи на обща стойност 1392,46 лева, от владението на собственика им, без негово съгласие, с намерение противозаконно да ги присвои **-** престъпление по чл.194, ал.1, вр. чл.20, ал.2 от НК.

**14.07.2020 г.**

**НОХД № 1846/2019 г. – 10.30 часа**

Срещу подсъдимия е повдигнато обвинение за това, че на 28.03.2019 г.в гр. Стара Загора, чрез използване на техническо средство - отвертка и чрез повреждане на прегради, здраво направени за защита на имот - деформиране рамка на прозорец от ПВЦ - дограма, е отнел чужди движими вещи от аптека - пари, сумата от 893,00 лева, от владението на собственичката им, без нейно съгласие с намерение противозаконно да ги присвои, като деянието е извършено в условията на опасен рецидив - престъпление по чл.196, ал.1, т.2, вр. чл.195, ал.1, т.3 и т.4, вр.чл.194, ал.1, вр.чл.29, ал.1, буква „а“ и буква „б“ от НК.

Подсъдимият е с мярка за неотклонение „Задържане под стража“.

**НОХД № 3066/2018 г. – 11.00 часа**

Спрямо подсъдимата по делото са повдигнати две обвинения, а именно за това, че:

на 23.08.2018 год. в гр.Стара Загора извършила непристойни действия грубо нарушаващи обществения ред и изразяващи явно неуважение към обществото, изразяващи се в плюене и отправяне на обиди и псувни към медицински персонал на спешно приемно отделение при УМБАЛ „Проф. д-р Стоян Киркович“ – престъпление по чл.325, ал.1 от НК;

на 23.08.2018 год. в гр.Стара Загора причинила лека телесна повреда на медицинска сестра при УМБАЛ „Проф. д-р Стоян Киркович“, с което е причинено страдание без разстройство на здравето при изпълнение на службата й – престъпление по чл.131, ал.2, предложение 13, т.4, вр. с чл.130, ал.2 от НК.

**НОХД № 1018/2020 г. – 11.30 часа**

Спрямо подсъдимия по делото е повдигнато обвинение за това, че на 24.03.2020 г. в гр.Стара Загора е нарушил мерки, издадени против разпространение или появата на заразна болест по хората, след като лицето е било поставено под карантина с предписание, издадено от Регионална здравна инспекция, гр.Пловдив, която да изтърпи на адрес в гр.Казанлък, като е изтърпявал същата на адрес в гр.Стара Загора и с това си действие не е изпълнил задълженията си да не напуска дома си или мястото на настаняване, като деянието е извършено по време на пандемия и извънредно положение, свързано със смъртни случаи – престъпление по чл. 355 ал.2 вр. ал.1 НК.

**16.07.2020 г.**

**НОХД № 771/2020 г. – 13.00 часа – разпоредително заседание**

Подсъдимият е привлечен към наказателна отговорност за това, че на на 29.09.2019 г. в гр. Стара Загора е управлявал лек автомобил с концентрация на алкохол в кръвта си над 1,2 на хиляда, а именно – 1,51 на хиляда, установено по надлежния ред с Протокол за химическа експертиза – престъпление по чл.343б, ал.1 от НК.

**23.07.2020**

**НОХД № 3353/2019 г. – 10.00 часа**

Подсъдими по делото са двама мъже, като спрямо всеки един от тях е повдигнато обвинение за това, че, в съучастие, като съизвършители, на 25.02.2019 год. в гр. Стара Загора, чрез повреждане на прегради, здраво направени за защита на имот – изкривяване на халка на катинар на мазе, чрез използване на техническо средство - отвертка и чрез използване на моторно превозно средство - неустановен по делото лек таксиметров автомобил, отнели чужди движими вещи на обща стойност 1 336.00 лева, от владението на собственика им, без негово съгласие, с намерение противозаконно да ги присвоят, като деянието и за двамата подсъдими е извършено при условията на опасен рецидив - престъпление по чл.196, ал.1, т.2, във връзка с чл.195, ал.1, т. 3, т.4 във връзка с чл.194, ал.1 във връзка с чл.29, ал.1, б.„б“ във връзка с чл.20, ал.2 във връзка с ал. 1 от НК.

Спрямо двамата подсъдими е наложена най-тежката мярка за неотклонение „Задържане под стража“.

**27.07.2020 г.**

**НОХД № 357/2020 г. – 13.10 часа – разпоредително заседание**

Спрямо подсъдимия е повдигнато обвинение за това, че на 29.10.2019 г. в гр. Стара Загора, без надлежно разрешително, държал високорискови наркотични вещества - метамфетамин и кокаин, всички наркотични вещества на обща стойност 186,90 лева – престъпление по чл.354а, ал.З, т.1 от НК.

Мъжът е с мярка за неотклонение „Задържане под стража“.

**29.07.2020 г.**

**НОХД № 617/2020 – 15.00 часа**

Спрямо подсъдимият е повдигнато обвинение за това, че на 07.03.2019 г. в гр.Стара Загора управлявал лек след употреба на наркотични вещества – опиати, в частност морфин – установено по надлежния ред с тест „Drager DrugCheck 3000“ – престъпление по чл.343б, ал.3 от НК.

***ЗАБЕЛЕЖКА: Посочените дела предстои да се разгледат от съдебните състави и към настоящия момент се касае само за обвинения към подсъдимите. Съгласно чл.16 от НПК обвиняемият се смята за НЕВИНЕН до установяване на противното с влязла в сила присъда.***